da en da nl ca da da en es da da da da da da da da da da da da da da da da da da da da de da da en en en en en en da da en da da en nb da de nb da da da da da da da da da da da da nl da en da da es nl da
Ny funktion i madspildsapp gør det nemmere at holde styr på budget og klimaaftryk | Too Good To Go ApS
16.9.2022 07:00:00 CEST | Too Good To Go ApS
Den stigende inflation har lagt pres på danskernes madbudgetter. Det har fået Too Good To Go til at udvide sin madspildsapp med en ny funktion, der viser, hvor mange penge - og hvor meget CO2e - man sparer ved at købe overskudsmad.
Fødevarepriserne er steget med 15,9% siden samme tid sidste år. De fleste danskere leder derfor efter måder at spare penge på, og mange har fundet en del af løsningen hos Too Good To Go. Og nu gør en ny funktion i madspildsappen det endnu nemmere for forbrugeren at holde styr på både madbudget og klimaaftryk.
Den nye funktion indeholder en beregner, der viser, hvor mange penge - og mængde af CO2e - man har sparet ved at hente lykkeposer med overskudsmad.
Anita Sørensen er af dem, som er flittig til at bruge Too Good To Go. Hun har de seneste to år brugt appen aktivt og i gennemsnit hentet 10-15 poser om ugen. Den nye funktion har givet Anita Sørensen en glædelig overraskelse:
“I min app kan jeg se, at jeg har sparet mere end 88.000 kroner. Det er jo helt vildt! Hvis folk var klar over, hvor mange penge der er at spare, tror jeg, at flere ville ændre deres indkøbsvaner.”
Landechef for Too Good To Go i Danmark Heidi Boye håber, at den nye funktion vil gøre det mere håndgribeligt for forbrugeren at forstå, hvilke fordele der er ved at hente overskudsmad:
“I en tid hvor efterspørgslen på spareløsninger er enorm, håber jeg, at funktionen får en varm modtagelse blandt vores brugere. Overskudsmad er i høj kurs, og forhåbentlig kan den tydeliggøre de åbenlyse fordele, der er ved at redde mad fra at ende i skraldespanden. Man gør nemlig både noget godt for klimaet samtidig med, at man får god værdi for pengene."
På nuværende tidspunkt har cirka 4.000 butikker i Danmark et samarbejde med madspildsappen Too Good To Go. Et samarbejde med madspildsappen betyder, at varer som er tæt på udløbsdatoen, eller som ikke er blevet solgt, sælges til reduceret pris via Too Good To Go. Varerne pakkes i lykkeposer, som kan afhentes i butikken.
Læs mere om Anita Sørensens brug af Too Good To Go her.
Om den nye app-funktion
Giver forbrugeren et indblik i, hvor mange penge og mængde af CO2e, der er sparet.
CO2e-beregneren er lavet i samarbejde med myclimate.
I Danmark spildes årligt over 814.000 tons fødevarer, der kunne have været spist (Kilde: Miljøstyrelsen, juni 2021).
De stigende fødevarepriser har vækket danskernes interesse for at reducere madspild. Det viser en undersøgelse foretaget af Epinion.
Hver femte dansker bruger apps til at bekæmpe madspild (Kilde: Danmarks Statistik)
Ifølge FN’s verdensmål 12.3 skal der ske en halvering af madspildet på forbruger- og detailniveau inden 2030.
Tanja Møller AndersenPressechef | PR Manager
Information om Too Good To Go ApS
Too Good To Go ApS
Om Too Good To Go
Madspildsappen Too Good To Go blev lanceret i Danmark i 2016, og de nu over 63 mio. brugere har siden da reddet mere end 160 millioner lykkeposer med overskudsvarer, hvilket svarer til over 401.000 tons sparet CO2e. Too Good To Go har dermed gjort en væsentlig forskel i kampen mod madspild i de 17 lande, hvor appen er aktiv. I appen kan man redde lykkeposer/bokse med overskudsmad fra bl.a. bagerier, supermarkeder, restauranter, kantiner og producenter.
Too Good To Go har sideløbende iværksat en række oplysningstiltag for at fremme viden om madspild - bl.a. datomærkningskampagner og en række uddannelsestiltag.
Følg pressemeddelelser fra Too Good To Go ApS
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Too Good To Go ApS
Too Good To Go er den 7. mest downloadede mad- og drikkeapp på verdensplan21.9.2022 15:29:46 CEST | Pressemeddelelse
Over 13 millioner gange blev den danske madspildsapp Too Good To Go downloaded i første halvår af 2022. Dermed har appen erobret 7. pladsen over de mest downloadede apps på verdensplan i kategorien 'mad og drikke'.
Anita køber udelukkende overskudsmad: “Jeg har sparet 88.000 kroner”16.9.2022 07:10:00 CEST | Pressemeddelelse
Hver femte dansker bruger apps til at bekæmpe madspild. Anita Sørensen fra Vejle er én af dem. Hun har i to år foretaget stort set alle indkøb gennem madspildsappen Too Good To Go. På den måde kan hun holde familiens madbudget på 2.000 kr. om måneden.
Too Good To Go og Aldi udgiver opskriftshæfte mod madspild29.8.2022 07:00:00 CEST | Pressemeddelelse
Hvad kan man bruge de sidste kartofler og en rest ris til? Det hjælper Too Good To Go og Aldi dig med i et nyt opskriftshæfte, der giver inspiration til at bruge resterne og komme madspildet til livs derhjemme.
Frivillige uddelte 6,5 tons overskudsmad til ‘Madspildshjælpen’ i Parken25.8.2022 11:37:31 CEST | Pressemeddelelse
Onsdag d. 24. august havde 60 medarbejdere fra Coop og Too Good To Go sat en dag af til at hjælpe organisationen Stop Spild Lokalt med at pakke og uddele knap 700 poser med overskudsmad - svarende til 6,5 tons i alt. Fødevareminister Rasmus Prehn gav en hånd med til arrangementet, der bliver en årligt tilbagevendende begivenhed.
Presseinvitation: Besøg arrangementet 'Madspildshjælpen'19.8.2022 13:12:57 CEST | Presseinvitation
Den stigende inflation har skabt større fødevareusikkerhed, og samtidig har de lokale madspildsorganisationer svært ved at skaffe frivillige. Derfor har 60 medarbejdere fra Too Good To Go og Coop taget en dag ud af kalenderen for at hjælpe organisationen Stop Spild Lokalt med at distribuere overskudsmad. Fødevareminister Rasmus Prehn deltager, og pressen er velkommen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022